يوليدي*احبك*واندعيلكومن تطلع اظل ملازمه الباب
اتنطرك ترجع ياضوه العين
ومن تبطي عليه الكلب ينصاب
واني ابين حسراتي والهموم
ولن تفجير اسمع من الارهاب
شطت لله ركضت ما ادري لاوين
احس حيلي نهدم مني الكلب ذاب
ولن شبان اجو ليه يركضون
يم الولد عن عينج كمر غاب
راح الجان يرعاج ويباريج
وشما حسبتي منه ضاع الحساب
ومن وصلت شفت الجسد ممدود
وتمددت اعله طوله وصار الاعتاب
يل الغالي ورباي يضيع وتضيع
وتركت احزان لمك واسود سلاب
جاهذا الزرعته يبني للشيب
واني الخلص عمري وياك طلاب
اريدن هيج منك كتلي ممنون
تالي عل الكلب خليت عطاب
مودع روح بالله وبلكي وياك*من تغيب اغيب بنفس الغياب
مو تدريني ما اصبر بلياك
هم تريد بعد لغيبتي اسباب
عساهه ابخت كلمن صدر الموت
وعساهه ابخت كلمن صار الاسباب
وعساهه ابخت كلمن جابلك هاي
وعساهه ابخت كلمن باع الاركاب
الوكت يبني يشيب وانته تدري
الله يعين يللي تفكد بهل الوكت شاب